Κέλσυ-Λη Μπάρμπερ

Η Κέλσυ-Λη Μπάρμπερ, το γένος Ρόμπερτς (αγγλ. Kelsey-Lee Roberts-Barber, γενν. 20 Σεπτεμβρίου 1991), είναι Αυστραλή αθλήτρια του στίβου, και συγκεκριμένα ακοντίστρια, αγώνισμα στο οποίο έχει αναδειχθεί δύο φορές παγκόσμια πρωταθλήτρια, το 2019 και το 2022. Επίσης έχει ένα χάλκινο μετάλλιο σε Ολυμπιακούς Αγώνες, από τους αγώνες του Τόκιο. Το ατομικό ρεκόρ της στον ακοντισμό είναι 67,70 μέτρα.

 Προσωπική ζωή 
Η Κέλσυ-Λη γεννήθηκε στο Ηστ Λόντον της Νότιας Αφρικής. Μετανάστευσε με την οικογένειά της στην Αυστραλία το έτος 2000, κατά τη διάρκεια των εκεί Ολυμπιακών Αγώνων.«Australian javelin thrower Kelsey-Lee Roberts looking to make impact at 2015 world championships in Beijing» Australian Broadcasting Corporation Η οικογένεια έζησε αρχικώς στην κωμόπολη Κόρυονγκ (Corryong), στη Βικτώρια. Οι θείοι τής Κέλσυ-Λη είχαν μια φάρμα εκεί και η ίδια συναγωνιζόταν στον κλασικό αθλητισμό σε σχολικές εορτές. Σημείωσε τέτοια επιτυχία, ώστε άρχισε να συμμετέχει σε αγώνες δισκοβολίας στην περιφέρειά της. Το 2007 μετακόμισε από την επαρχία στην πρωτεύουσα Καμπέρα και άρχισε να ασχολείται πλέον συστηματικά με τον στίβο. Απέκτησε προπονητή και σε ηλικία 17 ετών κέρδισε την πρώτη θέση στους Σχολικούς Αγώνες Ειρηνικού, που διεξάχθηκσν στην Καμπέρα. Σήμερα κατοικεί στο Μπρίσμπεϊν, όπου προπονείται στην Ακαδημία Αθλητισμού του Κουίνσλαντ.

Η Κέλσυ-Λη παντρεύτηκε τον προπονητή της, τον Μάικ Μπάρμπερ, μετά τους Αγώνες της ΚοινοπολιτείαςKelsey-Lee Barber uses Brisbane comeback as Olympic launching pad The Canberra Times το 2018.

 Αποτελέσματα στους κυριότερους αγώνες 
Εκπροσωπώντας την 2014Αγώνες της ΚοινοπολιτείαςΓλασκώβη3η62,95 μ.2015Παγκόσμιο ΠρωτάθλημαΠεκίνο20ή60,18 μ.2016Ολυμπιακοί ΑγώνεςΡίο ντε Τζανέιρο28η55,25 μ.2017Παγκόσμιο ΠρωτάθλημαΛονδίνο10η60,76 μ.2018Αγώνες της ΚοινοπολιτείαςΓκολντ Κόουστ2η63,89 μ.2019Παγκόσμιο ΠρωτάθλημαΝτόχα1η66,56 μ.2021Ολυμπιακοί ΑγώνεςΤόκιο3η64,56 μ.2022Παγκόσμιο ΠρωτάθλημαΓιουτζήν (ΗΠΑ)1η66,91 μ.2022Αγώνες της ΚοινοπολιτείαςΜπέρμιγχαμ1η64,43 μ.2023Παγκόσμιο ΠρωτάθλημαΒουδαπέστη7η61,19 μ.

Παραπομπές

 Εξωτερικοί σύνδεσμοι 
 Η Κέλσυ-Λη Μπάρμπερ στον ιστότοπο του World Athletics
 Η Κ.-Λ. Μπάρμπερ στην Αυστραλιανή Ολυμπιακή Επιτροπή

Κατηγορία:Αυστραλοί αθλητές του στίβου
Κατηγορία:Ακοντιστές
Κατηγορία:Χάλκινοι Ολυμπιονίκες του στίβου
Κατηγορία:Αυστραλοί Ολυμπιονίκες
Κατηγορία:Παγκόσμιοι πρωταθλητές στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2024